Ηράκλειο, 23/11/2023

**ΔΕΛΤΙΟ ΤΥΠΟΥ**

**40 χρόνια ΙΤΕ: Tιμώντας τη Γυναίκα στην Έρευνα**

Στο πλαίσιο των Εορτασμών για τα 40 χρόνια του Ιδρύματος Τεχνολογίας & Έρευνας (ΙΤΕ), η Επιτροπή Ισότητας των Φύλων και Καταπολέμησης των Διακρίσεων (ΕΙΦ-ΚΔ) διοργανώνει εκδήλωση με θέμα ***«40 χρόνια ΙΤΕ: Tιμώντας τη Γυναίκα στην Έρευνα».*** Η εκδήλωση θα λάβει χώρα στο Κεντρικό Αμφιθέατρο «Γεώργιος Λιάνης» του ΙΤΕ στις εγκαταστάσεις του στο Ηράκλειο Κρήτης, την Τρίτη, 28 Νοεμβρίου 2023, 5-9μμ. Στην εκδήλωση θα απευθύνουν χαιρετισμό η Υφυπουργός Κοινωνικής Συνοχής και Οικογένειας, κα Μαρία-Αλεξάνδρα Κεφάλα, καθώς και η Συντονίστρια του Δικτύου ΕΙΦ-ΚΔ των ΑΕΙ, κα Δήμητρα Κογκίδου.

Στην εκδήλωση θα μιλήσουν Ερευνήτριες και συνεργαζόμενα μέλη ΔΕΠ του Ιδρύματος με μακρά πορεία στις δραστηριότητες του Ιδρύματος, καθώς και Ερευνήτριες/Καθηγήτριες που θήτευσαν στο ΙΤΕ ως υποψήφιες διδάκτορες ή/και μεταδιδάκτορες και έχουν πλέον λάβει θέσεις ευθύνης και ακαδημαϊκές θέσεις σε Ερευνητικά Κέντρα, Παν/μια ή εταιρείες στην Ελλάδα & στο εξωτερικό. Θα ακολουθήσει επίδοση ευχαριστήριων επαίνων σε Ερευνήτριες και Εργαζόμενες, που ανήκουν στα παλαιότερα στελέχη του Ιδρύματος.

Αποστολή της ΕΙΦ-ΚΔ ΙΤΕ είναι η προώθηση της ισότητας των φύλων και της καταπολέμησης των διακρίσεων με βάση το φύλο, τη φυλετική ή εθνοτική καταγωγή, τη θρησκεία ή τις πεποιθήσεις, την κατάσταση υγείας/αναπηρίας, την ηλικία ή τον γενετήσιο προσανατολισμό. Η ΕΙΦ-ΚΔ ΙΤΕ συμμετέχει στο Δίκτυο ΕΙΦ-ΚΔ 13 Ερευνητικών Κέντρων (ΕΚ) και Ανεξάρτητων Ερευνητικών Ινστιτούτων (ΕΙ) της χώρας, το οποίο και συντονίζει σε αυτή την πρώτη διετία της δραστηριότητάς του.

Ακολουθεί το πρόγραμμα της εκδήλωσης.

|  |  |
| --- | --- |
| 17:00-17:45 | **Καλωσόρισμα -Χαιρετισμοί** |
| 17:45-18:00 | **Σύντομη Παρουσίαση ΕΙΦ-ΚΔ ΙΤΕ/Δίκτυο ΕΙΦ-ΚΔ ΕΚ***Μ. Κλάπα* |
| 18:00-19:00 | ***Σύντομες Παρουσιάσεις από Γυναίκες Ερευνήτριες του συνέβαλαν στην ανάπτυξη του ΙΤΕ*** *Συντονίζουν: K. Γεωργιάδη, Κ. Χρυσοπούλου****18:00 – 18:12 Δέσποινα Αλεξανδράκη*** *σμΔΕΠ ΙΜΒΒ, Ομότιμη Καθηγήτρια Τμ. Βιολογίας, ΠΚ****18:12 – 18:24 Κατερίνα Κική-Παπαδάκη*** *Διευθύντρια Ερευνών ΙΥΜ****18:24 – 18:36 Ιnga Siden - Kiamos*** *συντ. Ερευνήτρια ΙΜΒΒ****18:36 – 18:48 Margherita Antona*** *Κύρια Ερευνήτρια ΙΠ****18:48 – 19:00 Μαρία Καφεσάκη*** *σμΔΕΠ ΙΗΔΛ, Καθηγήτρια Τμ. Επιστήμης & Τεχνολογίας Υλικών, ΠΚ* |
| 19:00-19:30 | **Διάλειμμα για Καφέ**  |
| 19:30-20:40 | **Σύντομες Παρουσιάσεις από Γυναίκες Ερευνήτριες που ξεκίνησαν από το ΙΤΕ και άνοιξαν νέους δρόμους στην Επιστήμη**Συντονίζουν: Α. Παπουτσή, Γ. Πανταζής**19:30 – 19:42** ***Παναγιώτα Φατούρου*** σμΔΕΠ ΙΠ, Καθηγήτρια Τμ. Πληροφορικής ΠΚ**19:42 – 19:54** ***Αγγελική (Ελίνα) Σιώκου (ΙΕΧΜΗ)*** Director, Product Integration & Applications, P2i, UK**19:54 – 20:04** ***Ιωάννα Ζεργιώτη (ΙΗΔΛ)*** Καθηγήτρια, ΣΕΜΦΕ ΕΜΠ**20:04 – 20:16** ***Κατερίνα Τζομπανάκη (ΙΠ)*** Associate Professor, CY Cergy Paris University , FR**20:16 – 20:28** ***Kατερίνα Κουραβέλου (ΙΕΧΜΗ)*** Διευθύντρια ΕΛΙΔΕΚ**20:28 – 20:40** ***Ελένη Πετρά (ΙΠ)***Υπεύθυνη Μονάδας Καινοτομίας για τις Γυναίκες, ΕΚ Αθηνά |
| 20:40-21:00 | **Επίδοση Τιμητικών Επαίνων σε Ερευνήτριες/Εργαζόμενες του ΙΤΕ** |
|  |  |